У бици на Неретви, у борбама на брду Хумићу, код Фоче, приликом борбе прса у прса, са својом бомбашком групом осуо је бомбе по најосетљивијим деловима непријатеља, и тако допринео општем успеху Друге пролетерске ударне бригаде. У бици на Сутјесци, био је постављен за заменика команданта батаљона, али је убрзо био тешко рањен. Након опоравка, вратио се на дужност заменика команданта Другог батаљона Друге пролетерске бригаде. На тој дужности је погинуо током Пријепољске битке 4. децембра 1943. године, у борби с Немцима у близини села Кошевине, код Пријепоља.